अजय ने बताया कि उसकी फोन पर उस लड़की से दोस्ती हुई थी। वह उससे मिलने लुधियाना से रोहतक आया। यहां तिलियार लेक पर दो युवकों ने मारपीट कर उसका अपहरण कर लिया। मैंने उसी वक्त पुलिस को सूचना दे दी। सूचना मिलने के बाद थाना अर्बन एस्टेट पुलिस तक पहुंचा। पुलिस ने मौके पर पहुंचकर आसपास के इलाके में तलाश की, लेकिन कहीं सुराग नहीं लगा। मामला एसपी के संज्ञान में आने के बाद एसपी ने तीनों सीआईए की टीमों को नाबालिग की तलाश में लगा दिया। पुलिस फोर्स की एक बस नहर पर भेज दी। पुलिस ने तिलियार के आसपास के इलाके में करीब डेढ़ घंटे तक तलाश की, लेकिन पुलिस को कोई सुराग नहीं मिला, जबकि आरोपी करीब एक किलोमीटर दूर बोहर गांव के क्षेत्र में ले गए थे।